text: Ung Holsted-kører vinder VM
  09 juli 2012 kl. 07.26
  Han startede med at pløje forældrenes baghave op, da han var 5 år. Og siden har han ikke set sig tilbage. 15-årige Sam Jensen fra Hejls er et af landets største speedwaytalenter, og i weekenden blev han verdensmester.
  15-årige Sam Jensen fra Hejls blev verdensmester i klassen 80 cc. Den 14-årige Jonas Jeppesen, som også kører for Holsted Speedway-Klub, fik en bronzemedalje i 80cc.
  Ca. 60 personer tog imod de to medaljetagere, da de søndag aften vendte hjem til Holsted. Klubbens formand, Bjarne Fjord Thomsen ønskede de unge kørere tillykke. 
  Sam Jensen har kørt speedway i Holsted i 10 år. Han vandt sidste år sølv ved EM, men trådte altså et trin op på medajle-skamlen ved årets VM, der blev kørt i Vetlanda i Sverige.
  